ДУА “Новадзявяткавіцкая сярэдняя школа Слонімскага раёна”

Задачы на рух у процілеглых напрамках. Замацаванне.

*(урок матэматыкі ў 3 класе*

 *з беларускай мовай навучання)*

 Нагар В. В.,

 настаўнік вышэйшай катэгорыі

 Новадзявяткавічы, 2016

**Тэма.** Задачы на рух у процілеглых напрамках. Замацаванне.

**Мэта.** Фарміраваць уменне аналізаваць і рашаць задачы на рух.

**Задачы:**

* адпрацоўваць уменне рашаць задачы вывучаных відаў на рух, удасканальваць вылічальныя навыкі;
* развіваць увагу і аператыўную памяць, лагічнае мысленне, матэматычную мову вучняў;
* выхоўваць цікавасць да прадмета, уменне бачыць матэматычныя задачы ў навакольным свеце

**Тып урока.** Замацаванне

Абсталяванне: мультыборд, прэзентацыя, ацэначна-маршрутны ліст (дадатак 1) кожнаму вучню,заданні на картках для работы ў групах, карта Беларусі, магніцікі, заданні для работы ў інтэрнэце

 **Змест урока**

**І. Матывацыйны настрой на ўрок**

Прывітанне, сонца залатое!

Прывітанне, неба блакітнае!

Прывітанне, вольны, ветрык!

Прывітанне, мой сябрук!

Мы жывем у родным краі –

Усіх вітаць мы рады тут.

1,2,3,4, 5-

Урок матэматыкі ў нас

Яе любіць весь наш клас.

**ІІ. Актуалізацыя апорных ведаў**

* Дзеці, у нас сёння незвычайны ўрок. А незвычайнасць яго ў тым, што мы здзейснім падарожжа па Беларусі на Аўтобусіку са спадарожнікам кожнага вандроўніка – Рукзачком. А Рукзачок - чароўны. Ён прапануе нам, для таго каб усё заладзілася ў дарозе ўзяць з сабой… Як вы лічыце што? (Слайд2)

А яшчэ, каб мы ў дарозе не сумавалі ён нам будзе даваць заданні. А яшчэ у яго ёсць тайна, якую ён адкрые нам толькі пасля таго, як вы будзеце добра працаваць на ўроку і праявіце сваю дапытлівасць.

Перад дальняй дарогай Рукзачок прапануе іспыт бліц-апытанне з дапамогай дадатку Plickers у інтэрнеце, які дазволіць нам імгненна ацаніць адказы ўсяго класса і спрасціць збор статыстыкі.

 За кожнае правільна выкананае заданне, у маршрутным лісце, пад нумарам 1 вы ставіце сабе адзін бал.

 **Бліц-апытанне** (Заданні ў дадатку 2)

**ІІІ. Самавызначэнне да дзейнасці**

* Хто ужо здагадаўся аб тэме ўрока?
* Рашэнне задач на рух.
* А што такое рух?
* Скорасць, час, адлегласць.
* Тэма ўрока: рашэнне задач на рух у пароцілеглых напрамках.

Урок замацаванне.

* Якія ж мэты мы паставім перад сабой : (слайд3)
* практыкавацца… (у рашэнні задач на рух рознымі спосабамі)
* адпрацоўваць…(вылічальныя навыкі)

**ІV. Замацаванне**

* Тэма - вызначана, мэта – пастаўлена. Можам адпраўляцца ў дарогу. (Слайд 4)
* Аказваецца, пераважную ролю ў нашым жыцці маюць аўтамабілі.
* Якія аўтамабілі вы ведаеце і для чаго яны прызначаны? (сувязь з жыццём)
* Грузавыя,пасажырскія,аўтобусы, легкавыя, спецыяльныя, грузапасажырскія.
* Калі б мы маглі выстраіць у адну лінію ўсе аўтамабілі, то яны працягнуцца да самага Месяца

**Складанне і рашэнне адваротных задач**

* Як вы думаеце, з якой сярэдняй скорасцю рухаецца наш Аўтобусік?(Слайд 5)
* Чаму?
* І так, наступны прыпынак праз 180 км. Каб нам не было сумна ў дарозе, давайце паспрабуем рашыць простыя задачы.
1. Якая адлегласць да першага прыпынку?(180км)

З якой скорасцю мы рухаемся?(60км/г)

Пастаўце пытанне да задачы?

* Што трэба знайсці? (час)
* Як шукаецца час? Выберыце формулу на экране(Слайд 6)
* Праз які час мы будзем на месцы?
1. Веласіпедыст гэту адлегласць 180км праехаў за 18г. Якой была скорасць веласіпкдыста?
* Што вядома ў задачы?
* Што трэба знайсці?
* Выберыце формулу, па якой знаходзіцца скорасць на экране (Слайд 6)
* Адкажыце на пытанне задачы.
1. А каліб мы адправіліся ў гэта падарожжа пешшу, то на весь шлях патраціліб 30гадзін. З якой скорасцю нам бы давялося рухацца?(6км/г)
2. За які час праляціць гэту адлегласць паштовы голуб?
* Ці можна рашыць гэту задачу?(НЕ)
* Чаму?(Не ведаем скорасць)
* Малайцы, заўважылі.
* Пагэтаму я вам прапаную: дома знайсці ў энцыклапедыі скорасць палёту паштовага голуба, дапоўніць задачу і рашыць у сшытку*.*
1. Прыдумайце задачу, каб трэба было знайсці адлегласць.
* Выберыце формулуна экране. (Слайд 6)
* Ацаніце сваю работу у графе пад №2.
* Вось мы з вамі апынуліся на адным з самых буйных прадпрыемстваў Беларусі -ААА “БЕЛАЗ”
* **А ці ведаеце вы, што ў нашай краіне прыкладна 175 прадпрыемстваў, звязаных з машынабудаўніцтвам. Адны выпускаюць тэхніку. Другія – запасныя часткі да яе, трэція рамантуюць і г.д.**

**Наш першы пункт прыпынку ў горадзе Жодзіна Мінскай вобласці. Мы апынуліся ў кампаніі ААА “БЕЛАЗ” – гэта буйнейшы міравы будаўнік кар’ерных самазвалаў, вялікай і асабліва вялікай грузапад’ёмнасці, якая прымяняецца ў горнадабываючай прамысловасці. Заводу болей за 60 год. Асноўнымі пакупнікамі нашых БЕЛАЗаў з’яўляюцца краіны СНД і перш за ўсё Расія і Україна. Пастаўляюцца машыны-гіганты і ў краіны дальняга зарубежжа. (Слайд7)**

* Наш Аўтобусік коціцца далей, на наступнае машынабудаўнічае прадпрыемства нашай краіны. Рукзачок хвалюецца, каб мы не трацілі час дарэмна і прапануе нам новае заданне.

**Састаўленне задачы па графічнаму малюнку і яе рашэнне рознымі спосабамі**

* Складзіце задачу па схеме, яка размешчана на слайдзе.(Слайд 8)

 40км/г 60км/г

 ?

*З аўтобуснага парку выйшлі адначасова ў процілеглых напрамках два аўтамабілі. Скорасць аднаго 40км/г, а другога 60км/г. Якая адлегласць будзе паміж імі праз 4гадзіны?*

* Якое галоўнае пытанне задачы?
* Што трэба ведаць, каб адказаць на галоўнае пытанне задачы? (Колькі км прайшоў першы аўтамабіль за 4г і колькі км прайшоў другі аўтамабіль

за 4г)

* Нам гэта вядома?(НЕ)
* Што трэба ведаць, каб знайсці адлегласць пройдзеную першым аўтамабілем?(Скорасць і час, за які ён праехаў гэту адлегласць)
* Нам гэта вядома? (ТАК)
* З дапамогай якога дзеяння мы знойдзем адлегласць, якую праехаў першы аўтамабіль?(МНОЖАННЕ)
* Што трэба ведаць, каб знайсці адлегласць другога аўтамабіля? (Скорасць і час, за які ён праехаў адпаведны шлях)
* Нам гэта вядома?(ТАК)
* З дапамогай якога дзеяння мы знойдзем адлегласць, якую праехаў другі аўтамабіль?(МНОЖАННЕ)
* Знаючы адлегласць, якую праехалі два аўтамабілі, можам адказаць на пытанне задачы?(ТАК)
* З дапамогай якога дзеяння?(СКЛАДАННЯ)
* Гэта першы спосаб рашэння задачы.
* Як яшчэ можна рашыць гэту задачу? (Знайсці агульную скорасць аддалення, затым адлегласць паміж аўтобусамі праз 4 гадзіны)
* Гэта другі спосаб рашэння задачы.
* Як яшчэ можна рашыць задачу? (Запісаць рашэнне выразам)

**Заданне для работы ў групах(слайд 9)**

І-група

Запісаць рашэнне задачы ў сшытку 1-ым спосабам.

ІІ-група

Запісаць рашэнне задачы другім спосабам

ІІІ- група

Запісаць рашэнне задачы выразам

* Праверце рашэнне задачы з рашэннем паказаным на экране.(Слайд10)
* Ацаніце сваю работу на маршрутным лісце пад №3.
* Наступны наш прыпынак у горадзе Мінску. Што вы пра яго ведаеце?
* **А ці ведаеце вы, што МТЗ – Мінскі трактарны завод быў заснаваны ў 1946 годзе. У гэтым годзе ён адзначае свой 70-ці гадовы юбілей. За гэтыя гады завод пераўтварыўся ў адно з самых буйных прадпрыемстваў у міры па выпуску сельскагаспадарчай тэхнікі. На прадпрыемстве працуе больш чым 17 тысяч чалавек. Кожны дзясяты трактар у міры з Беларусі. А яшчэ існуе Мінскі аўтамабільны завод – МАЗ, адзін з вядучых прадпрыемстваў СНД. На ім выпускаюць аўтацягнікі вялікай грузапад’ёмнасці для далёкіх перавозак і аўтобусы высокай якасці. (Слайд 11)**

**Фізкультмінутка (Пяткі)**

**Рашэнне простых задач на рух ураўненнем. (Работа ў групах)**

* Час рухацца далей. Наступны прыпынак у горадзе Дзяржынску, а пакуль што новае заданне Рукзачка. (Слайд12)

**Калектыўная праверка задання.**

* Назавіце самую вялікую скорасць. (250км/г) і самую малую (70км/г)
* На колькі большая скорасць самалёта? (180км/г)
* Ацаніце сваю работу ў маршрутным лісце пад № 4.
* **А ці ведаеце вы, што ў горадз Жодзіна Мінскай вобласці ёсць філіял ААА “АМКАДОР” – сучаснае прадпрыемства па выпуску спецыяльнай тэхнікі, якая выкарыстоўваецца ў лясной гаспадарцы, у дарожным будаўніцтве, камунальнай і сельскай гаспадарках для пагрузачна-разгрузачных работ. Кожны год прадпрыемства выпускае больш за 5 000 адзіна спецыяльных машын. Прадпрыемства было заснавана ў 1927 годзе. Спецыяльны транспарт працуе ва ўсіх краінах СНД. За гады існавання прадпрыемства заваявала рэпутацыю высокай якасці і надзейнасці. Галоўнае прадпрыемства ў г. Мінску, а філіялы размешчаны ў многіх гарадах Беларусі. (Слайд 13)**
* Хутка завяршаецца наша падарожжа. Мы ўжо на тэрыторыі Гродзенскай вобласці. Шлях ляжыць у горад з прыгожым жаночым імем – Ліда. Але перш Рукзачок адкрые нам сваю тайну. Увага ўсе на экран. (Слайд14)
* Як вы разумееце гэту народную мудрасць?
* Мы не парушалі правіл дарожнага руху і паспяхова дабраліся да горада – Ліды.
* **Ці ведаеце вы, што ў горадзе Лідзе ёсць прадпрыемства “ЛІДСЕЛЬМАШ”. Тут выпускаецца 51 найменаванне сельскагаспадарчай тэхнікі – бульбапасадачная і бульбаўборачная тэхніка, сеялкі, тэхніка для ўборкі траў і кармоў, лясная тэхніка і г.д..**

**Трэба адзначыць, што па выпуску сельгастэхнікі спецыялізуецца і прадпрыемства “ГОМСЕЛЬМАШ”, якое знаходзіцца ў г. Гомелі. У Лідзе і Гомелі наладжаны выпуск аўтобусаў “Нёман” і “Радзіміч”.** (Слайд 15)

**V. Вынік урока**

- Час вяртацца дадому.(Слайд16)

* Ці выканалі мы пастаўленую мэту на пачатку урока?(Так)
* Прадоўжыце сказ: (Слайд17)
* Я навучыўся…
* Я зразумеў…
* Было цікава…
* Мне захацелася…

Дзеці падлічваюць балы і выстаўляюць падагульняючую адзнаку ў маршрутным лісце.

* Я дзякую ўсіх за добрую працу і ацэньваю вашу работу наступным чынам…(Выстаўленне адзнак .) (Слайд 18)